פלאנרי או'קונור

מרי פלאנרי או'קונור (באנגלית: Mary Flannery O'Connor‏; 25 במרץ 1925 - 3 באוגוסט 1964) הייתה סופרת אמריקאית. נולדה בסוואנה, ג'ורג'יה והתפרסמה בכתיבת סיפורים קצרים וחיבורים ששיקפו את אמונתה בנצרות הקתולית. היא כתבה שני רומנים, שלושים ושניים סיפורים קצרים, ומספר ביקורות. או'קונור הייתה בתם היחידה של אדוארד ורג'ינה. אביה נפטר מזאבת כשהייתה בת 15. היא למדה בבית הספר התיכון פיבודי, שם שימשה כעורכת עיתון בית הספר. היא למדה לתואר ראשון בסוציולוגיה וספרות אנגלית במכללה לנשים בג'ורג'יה וסיימה ב-1945. באוניברסיטה יצרה מספר רב של ספרי קומיקס לעיתון הסטודנטים, ומבקרי ספרות רבים טענו כי הסגנון הייחודי של יצירות הקומיקס שלה עיצב את התקופה המאוחרת של יצירות הסיפורת שלה. בשנת 1946 התקבלה לסדנת כתיבה יוצרת באוניברסיטת אייווה, שם הכירה סופרים ומבקרים בעלי שם אשר לימדו במקום. מנהל הסדנה, המשורר האמריקאי פול אנגל (אנ'), היה הראשון שקרא את הטיוטה הראשונה ליצירה שלימים תהפוך לרומן דם חכם (Wise Blood). ב-1949 פגשה את המשורר והמתרגם הידוע רוברט פיצג'רלד (אנ') ועברה לגור אתו ועם אשתו בביתם שבקונטיקט. פיצג'רלד כתב את המבוא שעסק בחייה וביצירות הספרותיות שלה לקובץ הסיפורים "כל מה שעולה מתכנס" (Everything that Rises Must Converge). או'קונור ידועה בעיקר בזכות סיפוריה הקצרים, היא פרסמה שני קובצי סיפורים: "איש טוב קשה למצוא" (1955) ו"כל מה שעולה מתכנס" (פורסם לאחר מותה ב־1965), ושני רומנים: "דם חכם" (1952) ו"האלימים יישאוה" (1960). בנוסף, פורסמו כמה ספרים שכוללים יצירות אחרות שאינן רומנים. ניתן לחלק את קריירת הכתיבה שלה לארבע תקופות המדגישות את מיומנותה ואת כישוריה כסופרת: תקופת לימודיה: סדנת הכתיבה באייווה, סיפורים המתפרסמים לראשונה, כתיבת הטיוטה לרומן "דם חכם". השפעות ספרותיות הכוללות את נתניאל הות'ורן, אדגר אלן פו והנרי ג'יימס. התקופה המוקדמת: השלמת היצירה "דם חכם" ופרסומה. בתקופה זו היסוד הדומיננטי הוא סאטירה, ביצירה ניתן לראות את השפעתו של הפילוסוף ז'אק מאריטן (אנ'). התקופה האמצעית: "אדם טוב קשה למצוא" יוצא לאור, כמו גם "האלימים יישאוה". באותה תקופה יסודות על טבעיים תופסים מקום עיקרי ביצירה. התקופה המאוחרת: נכתב "כל מה שעולה מתכנס", בה ניתן לראות את השפעתו הספרותית של הפילוסוף פייר טייאר דה שארדן, בתקופה זו מתרחב רעיון העיוות הגרוטסקי. בקיץ 1952 אובחנה או'קונור בזאבת, בדיוק כמו אביה, ובעקבות מחלתה חזרה לבית משפחתה במילדג'וויל, ג'ורג'יה. היא המשיכה לחיות 12 שנים לאחר שאובחנה, כ-7 שנים מעבר לציפיות הרופאים. בשעה שנלחמה במחלת הזאבת, השלימה הסופרת יותר מ-24 סיפורים קצרים ואת כתיבת שני הרומנים. היא נפטרה ב-3 באוגוסט 1964, בגיל 39. רוב היצירות מתרחשות בדרום ארצות הברית בדגש על דמויות בעלות פגם מוסרי שיש להן אינטראקציה עם אנשים עם מוגבלויות, בעוד נושא הגזענות מופיע ברקע באופן תדיר. בסיפוריה מופיעים לעיתים קרובות דימויים הקשורים לציפורים. או'קונור גידלה בילדותה ציפורים ועופות, ולאחר שחזרה בבגרותה לבית משפחתה, היו לה 100 טווסים בהם טיפלה. ב-1932, כאשר הייתה ילדה, צולמה עבור יומן החדשות British Pathé יחד עם התרנגולות שגידלה, שאחת מהן נראית ביומן החדשות הולכת לאחור. בראיונות שנתנה בהמשך חייה נהגה אוקונור לספר על האירוע . פעם אמרה שהייתה בת חמש כאשר צולם הסרט, ובראיונות אחרים בת שש ובת אחת עשרה. היא נהגה לאמר, כנראה בהומור, שזה היה אירוע השיא של חייה, וכל מה שהיה לאחר מכן היה "אנטי קליימקס". כתיבתה מאופיינת בסגנון גותי המבוסס על דמויות גרוטסקיות בסיטואציות אלימות, כאשר קיים פער בין תפיסת המציאות המוגבלת של גיבוריה לבין הגורל המר שמצפה להם. היא השתמשה בחוסר היכולת של הדמויות להשלים עם סוגיות גזע, עוני וקיצוניות על מנת להמחיש את כישלון הסביבה החילונית במאה העשרים. למרות חייה המבודדים, חיבוריה חושפים הבנה יוצאת דופן של דקויות ההתנהגות האנושית. מבחינה פוליטית שמרה הסופרת על השקפת עולם פרוגרסיבית רחבה בחיבור לאמונתה הקתולית, ובנוסף תמכה במרטין לות'ר קינג הבן ובתנועה לזכויות האזרח. (1952) Wise Blood תורגם לעברית בידי דבורה שטיינהרט, בשם "דם חכם", בהוצאת כתר, 2021. (1960) The Violent Bear It Away קובצי סיפורים קצרים A Good Man is Hard to Find, 1955 תורגם לעברית כ"אדם טוב קשה למצוא" בהוצאת כתר. Everything That Rises Must Converge, 1965 תורגם לעברית בידי ליה נירגד, בשם "כל מה שעולה מתכנס", הוצאת מחברות לספרות, 2012. The Complete Stories, 1971 פלאנרי או'קונור, 'טבעה ומטרתה של הסיפורת' - מבחר הרצאות [כולל את ההרצאות: טבעה ומטרתה של הסיפורת, על כתיבת סיפורים קצרים, על הוראת הספרות וכן לקט תשובות ושאלות מתוך ראיונות שנערכו עם המחברת]. מאנגלית: יהודה ויזן, דחק, סדרת דרש - לכתבי מופת באסתטיקה ופואטיקה, 2021. פלאנרי או'קונור, 'דם חכם' – פרק ראשון (מאנגלית: אלינוער ברגר). דחק - כתב עת לספרות טובה, כרך ה, 2015 מדיה וקבצים בנושא פלאנרי או'קונור בוויקישיתוף פלאנרי או'קונור, ברשת החברתית Goodreads מידע על פלאנרי או'קונור בקטלוג הספרייה הלאומית הביוגרפיה של או'קונור טקסט הסיפור A Good Man is Hard to Find על "כל מה שעולה מתכנס", באתר טקסט רות אלמוג, החולי מלמד יותר מנסיעה ארוכה לאירופה, באתר הארץ, 10 באפריל 2009 אריק גלסנר, על "כל מה שעולה מתכנס", של פלאנרי או'קונור, הוצאת "זמורה ביתן", פורסם במדור לספרות ב"7 לילות" של "ידיעות אחרונות", 2012 מיכל פלד פליישר, ביקורת ספר: "כל מה שעולה מתכנס" - פלאנרי אוקונור, באתר כלכליסט, 16 ביולי 2012 אילת נגב, "כל מה שעולה מתכנס": לנגוח בפרות קדושות, באתר הארץ, 22 באוגוסט 2012 עופרה עופר אורן, על הסופרת פלנרי או'קונור: אדם טוב קשה למצוא?, בבלוג "סופרת ספרים", 7 בדצמבר 2014 עופרה עופר אורן, על הסיפור "האלימים יישאוה" בקובץ שלוש סופרות דרומיות בהוצאת עם עובד, בבלוג "סופרת ספרים", 15 בינואר 2019 מעין בן הגיא, על הרומן "האלימים יישאוה" מאת פלנרי או'קונור, באתר "הַמּוּסָךְ - מוסף לספרות" של הספרייה הלאומית, פברואר 2019 ריקי כהן, "שלוש סופרות דרומיות" – קת'רין אן פורטר, קרסון מק'קלרס, פלנרי או'קונור, באתר "הַמּוּסָךְ - מוסף לספרות" של הספרייה הלאומית, 24.01.2019 רות נצר - כל מה שעולה מתכנס - על הרוע ועל ההתגלות. בתוך: נפש הספרות - מסות על ספרות ושירה במבט יונגיאני. כרמל. 2021 פלאנרי או'קונור, באתר "Find a Grave" (באנגלית) פלאנרי או'קונור, באתר אנציקלופדיה בריטניקה (באנגלית) פלנרי אוקונור, דף שער בספרייה הלאומית Flannery O`Connor, Everything That Rises Must Converge, New York: Farrar, Straus and Giroux, 1984 25th, 1956. (באנגלית) Flannery O'Connor (1925-1964), New Georgia Encyclopedia (באנגלית) קישור לסרט משנת 1932 בו נראית או'קונור בילדותה Univ. Press of Mississippi, Conversations with Flannery O'Connor, 1987, עמ' viii, 4 עדי קיסר, "דם חכם": מסע אל החושך שבנפש האדם עם המדריכה הטובה ביותר, באתר הארץ, 5 בינואר 2022